Der blev i den grad arbejdet i højden, da en 90 meter høj kran i Nørresundby skulle tages ned.

I dag blev den 90 meter høje byggekran, der er blevet brugt i forbindelse med opførelsen af Nordjyllands højeste bygning taget ned bid for bid. 66 meter skyder den op i luften fordelt på 22 etager. For en måned siden blev Nordjyllands højeste bygning, Horisonten på Lindholm Brygge i Nørresundby, indviet. En af kranfolkene, der var med til det til tider beskidte arbejde med at pille kranen ned, var Johnny Pofler, der er kranmontør hos Krøll Cranes, og han gjorde klart, at det var et arbejde, som kunne have nogle alvorlige konsekvenser: - Laver du en fejl, så falder kranen ned. Det er balancepunkt hele tiden - vægtstangsprincippet, sagde han. Nu har den enorme byggekran så løftet de sidste bygge-elementer på plads.